als_Latn dik_Latn sag_Latn
Nëse ka një arsye pse ne, tifozët nga Shqipëria, duhet të gëzohemi për pesë trofetë e Bayernit, është fakti që këta trofe i ka “bashkëfituar” edhe një lojtar me origjinë shqiptare, Xherdan Shaqiri. Pavarësisht se ai nuk luan për kombëtaren tonë, mbetet një shqiptar dhe e tregoi veten në gjysmëfinalen e Kupës së Botës, kur sapo e thirri një shqiptar me flamurin kuqezi në duar, 21-vjeçari direkt u drejtua drejt tij, madje “me vrap”, siç na rrëfeu ekskluzivisht tifozi bavarez, Genti Duka.
Kush është lojtari shqiptar më i suksesshëm në histori? Padyshim që Xherdan Shaqiri, për trofetë që ka fituar. Natyrisht, ai nuk ka qenë pjesë thelbësore e Bayernit, ama luan te ekipi më i mirë që Bayerni ka pasur ndonjëherë. Këtë e deklaroi ish-lojtari i Bayernit, Mehmet Scholl: “Viti më i suksseshëm në histori i Bayernit. Më mirë se kaq nuk ka ku të vejë”, u shpreh ai pas ndeshjes finale ndaj Raja Casablancës.
“5. titull me ni vjet!!! Flm prej zemres krejtve per mbeshtetjen qy i boni ku do jom!!” Këto ishin fjalët që shkruajti mesfushori me origjinë shqiptare i Bayernit. Tashmë, ai ka fituar Bundesligë, Kupë Gjermanie, Champions League, Superkupë Evrope dhe Kupë Bote.
3,6 mln euro mln euro ka fituar Bayerni si fitues i Kupës së Botës për klube. Vit më të suksesshëm as Beckenbauer me shokë nuk kanë pasur.
als_Latn als_Latn als_Latn als_Latn